Odense Adresse-Contoirs Efterretninger, 1779-11-05
Bekiendtgiørelser. Det er altid rosværdigt, mere at bekymre sig om sine egne Ting, end andres, og at sysselsætte sig med det, der hører til vor egen Cirkel, end at befatte sig med det Uvedkommende. Men det bliver dog altid ligesaa utilladeligt, saaledes at indskrænke sig selv og Tiden, at man ei giør sig Umage for at kiende, hvad der gaaer for i Verden, og allermeest i sit eget Fædreneland og den Province, man boer udi - Meen, det gielder ei for alle, end ikke for Borgeren og Bonden, efterdi enhver bør beslitte sig paa at vide det, der kan befordre deres Fags billige og nyttige Fordeele. Men af hvilke Kilder ville de øse, naar de ikke læse eller høre det af andre, og derved kan underrettes, nu om et, nu om et andet opdaget og anvendt Kunst, og Haandgreb, eller i en og anden Videnskab, der baade kan lette Umagen, og føre en større Fuldkommenhed, for enhver i sit Fag med sig. - Skulle Fædrenelandets Anordninger, de af Regieringen i vore Tider saa faderlig givne ypperlige Opmuntringer og en eller anden Medborgers udmærkede Fliid kunde være nogen, der føler sig, som Patriot, ligegyldig, Vel sandt, at mange sove, flere opholde sig ved Fordomme, men de fleste ere næsten følesløse, endog ved de kiendeligste Forsøg, ved de meest lokkende Fordeele. - Mangel paa Efterretninger, deels tagne af andre uden for Landet, af flittige Kunstnere, af Ager= og Land=Dyrkere, deels i Landet, om vore egne Medborgeres Fliid og Bestræbelser, giøre hertil vel det meeste. Men hvad er da vel billigere, hvad mere overeensstemmende med Menneske=Venners Ømhed, og hvad kan dømmes nyttigere, end at forebygge denne Mangel, og især paa en lettere Maade, der baade kan fornøie og gavne, uden anseelige Bekostninger, uden møisommelig Undersøgning, uden lang Tids Læsning, uden at afdrage noget fra en lovlige Kald og Pligt; nemlig ved de offentlige Tidender, der ei allene tilfredsstille Nysgierrigheden og Vide=Begierligheden, men og tillige underrette, Vel sandt, der findes i vore Tider deraf en Overflødighed; nogle indrettede for de Lærde, andre for Occonomien, andre igien for Commercen, andre for Tidsfordriv o. s. v. Men, det vilde dog altid være at laste, naar man ved deres Læsning ikke lod det, som angaaer Fædrenelandet i Almindelighed og Provindsen især, i hvilken man opholder sig, i Særdeleshed være sit egentlige Formaal. - Det maa derfore altid ansees og antages for en besynderlig viis og naadig Anordning af Regieringen, at i Stifternes Hovedstæder ere anlagde Adresse=Contoirer, hvis ugentlige udgivne Blade egentlig skal underrette Publicum om det Vigtigste og Betydeligste, der forefalder i denne Vende Kreds, dog, ikke saa indskrænket, at samme jo tillige indeholder noget for alle Stænder, ligesom Rummet tillader det, eller der gives Anledning og Leilighed til at tilfredsstille Vide=Begierligheden, at opmuntre Jndustrien, at anvise Kilderne til Rigdomme og Fortienester ved gode Anlæg, lykkelig gjorte Forsøg, og hvad mere, der kan være Medborgeren, til Nytte, Handelens Udbredelse, Penge Circulationens Befordring og hver Mands Tarv i Almindelighed og i Særdeleshed til Efterretning og Bekiendtgiørelse. - Skulle en liden og taalelig Udgift altsaa vel kunde have de vidrige Virkninger, ikke at ville tilfredsstille sin Vide=Lyst, Nei, saa besynderligt maa man ikke vente at nogen skulde tænke, saa ubildig en Dom tør ikke fældes. I den Henseende giver jeg mig den Ære, altsaa at invitere de Herrer Proprietairer, Geistlige, EmbedsMænd og enhver Medborger af alle Stænder til at tage Deel i de Efterretninger, som ugentlig udgives fra mit allernaadigst privilegerede Adresse=Contoir i Odense for Fyens Stift fra Januarii 1780 at regne, og til hvilken Ende jeg ydmygst, ærbødigst og tienskyldigst udbeder mig at de Herrer og Venner, som hidindtil ikke have holdt mine Odense Adresse=Contoirs Aviser, men dertil maatte finde herefter Behag, vilde lade deres ærede Navne tegne her paa Contoiret, med Underretninpaa hvilket Posthuus de skal aflægges, eller om de behage selv at lade dem afhente herfra Contoiret, eller jeg skal tilsende den samme, ligesom jeg og ydmygst og tienstlig ombeder, at alle de, som nu holde samme, vilde ligeledes paattegne deres ærede Navne paa lige Maade, hvad enten de vil selv afhente, eller jeg skal tilsende dem samme og til hvad Posthuus eller Sted, som maatte best convenere enhver, for des bedre og behageligere at indrette alt til enhvers Behag. - Hvad Prisen angaaer, da bliver samme som sædvanlig hvert halv Aar 3 Mk. for enhver Avis at erlegge for dem i Provincen, og udenfor 7 Mk. Og som jeg haaber hertil at have fyldestgjort min Pligt, skal det saa meget mere blive mig fremdeles en hellig Lov, baade ved nye og nyttige Stykker af alle Videnskaber og i alle Fag, som ere tagne af tilforladelige Skrifter, og ellers alt andet, hvad en Adresse=Avis bør indeholde, at fornøie og tilfredsstille det høistærede Publicum med den varmeste Iver og Bestræbelse. Ligesom jeg igien giør mig forsikret herudi, som i alt andet, at finde mine Medborgeres Understøttelse ved en talrig Paategning til at bestride de anseelige Bekostninger, som udenlandske Correspondence herover med videre medtager, der ellers vilde blive for vanskeligt, om ikke umueligt for mig Hvortil jeg saa ærbødig, som tienstlig saaledes vil have mig i enhvers Bevaagenhed og Yndest recommenderet. Odense Adresse=Contoir den 5te November 1779. Peter von Westen.